CELEX: 62019CN0456
Language: ro
Date: 2019-06-14 00:00:00
Title: Cauza C-456/19: Cerere de decizie preliminară introdusă de Svea Hovrätt (Suedia) la 14 iunie 2019 — Östgötatrafiken AB/Patent- och registreringsverket

19.8.2019   
            
            
               RO
            
            
               Jurnalul Oficial al Uniunii Europene
            
            
               C 280/27
            
         
      Cerere de decizie preliminară introdusă de Svea Hovrätt (Suedia) la 14 iunie 2019 — Östgötatrafiken AB/Patent- och registreringsverket
      (Cauza C-456/19)
      (2019/C 280/37)
      Limba de procedură: suedeza
      
         Instanța de trimitere
      
      Svea Hovrätt
      
         Părțile din procedura principală
      
      
         Recurentă: Östgötatrafiken AB
      
         Cealaltă parte din procedură: Patent- och registreringsverket
      
         Întrebările preliminare
      
      Întrebările sunt următoarele și se referă la aplicarea articolului 4 alineatul (1) litera (b) din Directiva 2015/2436 a Parlamentului European și a Consiliului din 16 decembrie 2015 de apropiere a legislațiilor statelor membre cu privire la mărci (1).
      
                  1.
               
               
                  Articolul 4 alineatul (1) litera (b) din Directiva privind mărcile trebuie interpretat în sensul că, în cazul unei cereri de înregistrare a unei mărci care desemnează servicii și care se referă la un semn, plasat într-o anumită poziție, care acoperă suprafețe mari ale obiectelor materiale utilizate pentru a presta serviciile, trebuie să se evalueze dacă marca nu este independentă de aspectul obiectelor în cauză?
               
            
                  2.
               
               
                  În cazul unui răspuns afirmativ la prima întrebare, marca trebuie să se diferențieze în mod semnificativ de norma sau de uzanțele sectorului economic în cauză pentru ca marca să poată fi considerată ca având un caracter distinctiv?
               
            
         (1)  JO 2015 L 336, p. 1.